
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μίσθωση δύο ιδιαίτερων κατοικιών για τη στέγαοη υ¬ 
παλλήλων που υπηρετούν στο Γενικό Προξενείο Α¬ 
γίου Φραγκίσκου. 1 

Μείωση θείου στο μαζούτ. 2 

Καθορισμός ωριαίας αποζημίωσης διδασκόντων με α¬ 
νάθεση διδ/λίας και με ωριαία αποζημίωση στις Α¬ 
νώτερες Εκκλησιαστικές Σχολές. 3 

Καθορισμός αποζημίωσης των Επιστημονικών Συνερ¬ 
γατών, των Εργαστηριακών Συνεργατών, των Εκ¬ 
παιδευτικών Ειδικών Μαθημάτων, των Ειδικών Συ¬ 
νεργατών και Επισκεπτών Καθηγητών ΤΈ1. 4 

Χαρακτηρισμός του οδικού τμήματος Μεσοιήνης - 
Μπούκα ως Τμήματος του Επαρχιακού Οδικού Δι¬ 
κτύου του Νομού Μεσσηνίας. 5 

Τροποποίησητης Γ2/6816/12.9.95απόφασης ΥΠΕΠΘ. 6 

Τροποποίηση απόφασης. 7 

Χορήγηση έκτακτης οικονομικής ενίσχυσης στους συ¬ 
νταξιούχους των Οργανισμών Κύριας Ασφάλισης 
του Υπουργείου Εργασίας και Κοινωνικών Ασφαλί¬ 
σεων που επλήγησαν από το σεισμό της 15ης Ιου¬ 
νίου 1995, σύμφωνα με την 75/1996 . 8 

Ψήφιση Οργανισμού Εσωτ. Υπηρεσίας του Κέντρου Α¬ 
νοικτής Προστασίας (ΚΑΠΗ) του Δήμου Ζεφυρίου 
Αττικής. ^ 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.085.1/0813/ΙΔ-ΚΑΤ/ΑΣ 12153 (1) 

Μίσθωση δύο ιδιαίτερων κατοικιών για τη στέγαση υπαλ¬ 
λήλων που υπηρετούν στο Γενικό Προξενείο Αγίου 
Φραγκίσκου. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Ι.Τοάρθρο 132παρ.2του Ν.419/76«περίμισθώσεως 
σε βάρος του Δημοσίου, κατόπιν εγκρίσεως του Υπουργι¬ 
κού Συμβουλίου, οικήματος προς στέγαση των λοιπών, 
πλην των προϊσταμένων, υπαλλήλων Αρχής Εξωτερικής 
Υπηρεσίας, όπως τροποποιήθηκε με τον Ν. 2412/96 (ΦΕΚ 
Α' 123) «περί μεταφοράς αρμοδιοτήτων του Υπουργικού 
Συμβουλίου σε άλλα Κυβερνηπκά Όργανα». 


2. Το αριθ. ΑΠ. 055/ΧΑΡΑΛ/ΑΣ820/29.9.94 και ΑΠ. 
055/ΚΛΗΡΗΣ/ΑΣ970/23.11.94 έγγραφα του Γενικού Προ¬ 
ξενείου Αγίου Φραγκίσκου, αποφασίζουμε: 

Την μίσθωση δύο (2) ιδιαιτέρων κατοικιών για την στέ¬ 
γαση των υπαλλήλων. 

1. Κων/νου Χαραλαμπόπουλου Τμηματάρχου Α' Γ-Κ και 

2. Σταμάτη Κλήρη Αρχικλητήρα, που υπηρετούν στο Γε¬ 
νικό Προξενείο Αγίου Φραγκίσκου και των οποίων το μηνι¬ 
αίο μίσθωμα υπερβαίνει το 1/3 του παρεχομένου Επιδό¬ 
ματος Υπηρεσίας Αλλοδαπής. 

Η παρούσα θα ισχύει από την ημερομηνία δημοσιεύσε- 
ώς της στην Εφημερίδα της Κυβερνήσεως. 

Αθήνα, 2 Σεπτεμβρίου 1996 

οι ΥΠΟΥΡΓΟΙ 

ΕΞΩΤΕΡΙΚΟΝ ΟΙΚΟΝΟΜΙΚΩΝ 

ΘΕΟΔΩΡΟΣ ΠΑΓΚΑΛΟΣ ΑΛΕΞ. ΠΑΠΑΔΟΠΟΥΛΟΣ 

♦- 

Αριθ. 526/1995 (2) 

Μείωση θείου στο μαζούτ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

α. Το έγγραφο της Διεύθυνσης Πετροχημικών του Γενι¬ 
κού Χημείου του Κράτους αριθμ. 3017319/739/95 και 
3017319/δ/96. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεωςτου Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ.211/Α/11.10.1995), 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανώτατου Χημικού Συμβουλίου» (Φ.Ε.Κ. 391/Α'/1929). 

δ. Το άρθρο 1 του Νόμου 115/1975 «Περίτροποποιήσεως 
διατάξεωνπνώντου Ν. 4328/1929» (Φ.Ε.Κ. 172/Α'/1975). 

ε. Την απόφαση 1078204/927/006Α/6.8.1992 «Περιορι¬ 
σμός Συλλσγικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β71992). 

στ. Τις διατάξεις του άρθρου 29Α του Ν. 1558/1985 (137 
Α') όπως το άρθρο αυτά προστέθηκε με το άρθρο 27 του 

Ν. 2081 /1992 (154Α') και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Εγκρίνουμε την απόφαση αριθμ. 526/1995 του Ανωτά- 
του Χημικού Συμβουλίου, η οποία λήφθηκε κατά τη συνε¬ 
δρίαση της 10.10.1995 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση της απόφασης Α.Χ.Σ. 
42/1994 (ΦΈ.Κ. 320/Β/26.4.1994) «Μαζούτ Προδιαγρα¬ 
φές και μέθοδοι ελέγχου», κατά το μέρος που αφορά την 
περιεκτικότητα σε θείο σε μαζούτ υψηλού θείου ως εξής: 

Ο πίνακας 2 με τις λεπτομερείς απαιτήσεις του μαζούτ 
υψηλού θείου γίνεται: 

Πίνακας 2 - Λεπτομερείς απαιτήσεις μαζούτ υψηλού θεί¬ 
ου 

Ιδιότητες Όρια 

ΝΊ Ν°3 

Θείο, %, ητι/πΓΊ, μεγ. 3,2 3,2 


Ο Πρόεδρος Η Γραμματέας 

Ν. ΧΑΤΖΗΧΡΗΣΤΙΔΗΣ ΕΛ, ΠΑΛΛΑΡΗ 

Τα Μέλη: Δ. Μπόσκου, Χρ. Τσεκούρας, X. Χαμαλίδης, Ν. 
Γκέλης, Δ. Φραγκάτος, Θ. Ανδρίτσος, Ρ. Γαμβρός, Λ. 
Τσώλης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 16 Σεπτεμβρίου 1996 


οι ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ ΒΑΣ. ΠΑΠΑΝΔΡΕΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΠΝ/ΝΟΣΛΑΛΙΩΤΗΣ 


-Φ- 

Αριθ. 2055395/8547/0022 (3) 

Καθορισμός ωριαίας αποζημίωσης διδασκόντων με ανά¬ 
θεση διδ/λίας και με ωριαία αποζημίωση σπς Ανώτε¬ 
ρες Εκκλησιασπκές Σχολές. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 1 του Ν. 476/76 «Περί εκκλησιαστικής εκ¬ 
παίδευσης». 

2. Του άρθρου 3 του Π,Δ. 292/77 «Περί διαρθρώσεως 
των θέσεων του διδακτικού προσωπικού της Εκκλησια¬ 
στικής Εκπαίδευσης». 

3. Του άρθρου 8 του Π,Δ. 1025/77 «Περί μετατροπής 
του τύπου των σχολείων εκκλησιαστικής εκπαίδευσης, 
οργανώσεως αυτών και συμπληρώσεως των διατάξεων 
του Π.Δ. 292/77). 

4. Του Ν. 1256/82 «Για την πολυθεσία, πολυαπασχόλη- 
ση κ.λπ.». 

5. Του Ν, 1400/83 «Τροποποίηση και συμπλήρωση υ¬ 
παλληλικών διατάξεων». 

6. Τηςπαρ. 5 του αρ. 17 του Ν. 1505/84 «Περί αναδιάρ¬ 
θρωσης μισθολογίου προσωπικού της Δημόσιας Διοίκη¬ 
σης». 

7. Του Ν. 1517/85 (ΦΕΚ 25/85 τ.Α') «περί αναδιάρθρω¬ 
σης μισθολογίου του διδακτικού προσωπικού Α.Ε.Ι...... 


8. Την ανάγκη αύξησης της καταβαλλόμενης αποζημίω¬ 
σης στους διδάσκοντες με ανάθεση διδασκαλίας και με 
ωριαία αποζημίωση στις Ανώτερες Εκκλησιαστικές Σχο¬ 
λές και 

9. Τις διατάξεις του αρ. 29α του Ν. 1558/85, όπωςπρο- 
σετέθη μετααρ. 27 του Ν. 2081/92 (ΦΕΚ 154τ.Α') και την 
αρ. 550/7.10.92 Εγκύκλιο της Γραμματείας του Υπουργι¬ 
κού Συμβουλίου, σχετικά με τον έλεγχο των δαπανών που 
προκαλούν οι κανονιστικές διοικητικές πράξεις. 

10. Το γεγονός ότι από την απόφαση αυτή για το οικ. έ¬ 
τος 1996 προκαλείται δαπάνη σε βάρος του κρατικού 
προϋπολογισμού ύψους 3.208.000 δρχ. και 28.510.000 
δρχ. για καθένα από τα επόμενα έτη (ειδ. φορέας 19-230- 
ΚΑΕ0517). 

Η ανωτέρω δαπάνη ποσού 3.208.000 δρχ. θα καλυφθεί 
από τις εγγεγραμμένες πιστώσεις του ειδ. φορέα 19-110 
και ΚΑΕ 5184 (ποσού για κατανομή του εκτελούμενου 
προϋπολογισμού του ΥΠ.Ε.Π.Θ.), αποφασίζουμε: 

Τροποποιούμε την αρ. 2074007/7815/90 (ΦΕΚ 783/ 
12.12.90 τ.Β') απόφασή μας και καθορίζουμε το ποσό της 
ωριαίας αποζημίωσης που θα καταβάλλεται σε όσους δι¬ 
δάσκουν με ανάθεση διδασκαλίας και με ωριαία αποζημίω¬ 
ση στις Ανώτερες Εκκλησιαστικές Σχολές ως ακολούθως: 

1. Στους Καθηγητές και Αναπληρωτές Καθηγητές Α.Ε.Ι. 
στους Συμβούλους Παιδαγωγικού Ινστιτούτου, στους 
Καθηγητές Τ.Ε.Ι. και στους Καθηγητές Α' βαθμίδας με δι¬ 
δακτορικό δίπλωμα Ανωτέρων Παιδαγωγικών Σχολών σε 
6.000 δρχ. 

2. Στους Επίκουρους Καθηγητές Α.Ε.Ι., στους Παρέ- 
δρουςτου Παιδαγωγικού Ινστιτούτου, στους Επίκουρους 
Καθηγητές Τ.Ε.Ι., στους Καθηγητές Β' και Γ βαθμίδας Α¬ 
νώτερων Παιδαγωγικών Σχολών με διδακτορικό δίπλωμα 
στους Λέκτορες Πανεπιστημίου και στους Διδάκτορες 
Πανεπιστημίου σε 5.000 δρχ. 

3. Στους Καθηγητές Α', Β' και Γ βαθμίδας Ανώτερων 
Παιδαγωγικών Σχολών, χωρίς διδακτορικό δίπλωμα σε 
4.000 δρχ. 

4. Στους εκπαιδευτικούς της δευτεροβάθμιας εκπαί¬ 
δευσης χωρίς διδακτορικό δίπλωμα, ότι ορίζεται για τους 
εκπαιδευτικούς της δευτεροβάθμιας Εκπαίδευσης. 

Η απόφαση αυητή ισχύει από 1.10.1996. 

Η παρούσα να δημοσιευθεί στην Εφημερίδα της Κυ¬ 
βερνήσεως. 


Αθήνα, 13 Σεπτεμβρίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣ/ΜΑΤΩΝ 

ΑΛ, ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. 2058140/8971/002 (4) 

Καθορισμός αποζημίωσης των Επιστημονικών Συνεργα¬ 
τών των Εργαστηριακών Συνεργατών, των Εκπαιδευ¬ 
τικών Ειδικών Μαθημάτων, των Ειδικών Συνεργατών 
και Επισκεπτών Καθηγητών ΤΕ1. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη πς διατάξεις: 

1. Του Ν. 1256/82 «Για την πολυθεσία, την πολυαπα- 
σχόληση κ.λπ.». 

2. Του άρθρου 11 του Ν. 1305/82 (ΦΕΚ 146τ.Α782). 

3. Του άρθρου 5του Ν. 1351/83 (ΦΕΚ56Τ.Α783). 

4. Του Ν. 1517/85 (ΦΕΚ25Α727.2.85) «Περίαναδιάρθω- 
σης μισθολογίου του διδακτικού προσωπικού Α.Ε.Ι». 

5. Του άρθρου 19 του Ν. 1404/83 «Δομή και λειτουργία 
των τεχνολογικών εκπαιδευτικών ιδρυμάτων», όπως αντι- 
καταστάθηκε με το άρθρο 57 του Ν. 2413/96 «Η Ελληνική 
Παιδεία στο εξωτερικό, η διαπολιτισμική εκπαίδευση και 
άλλες διατάξεις». 

6. Τις διατάξεις του άρθρου 29α του Ν. 1558/85, το ο¬ 
ποίο προσετέθη με το άρθρο 27 του Ν. 2081 /92 (ΦΕΚ 154 
τ.Α') και την αρ. 550/7.10.92 Εγκύκλιο της Γραμματείας 
του Υπουργικού Συμβουλίου, σχετικά με τον έλεγχο των 
δαπανών που προκαλούν οι κανονιστικές διοικητικές πρά¬ 
ξεις. 

7. Από την απόφαση αυτή δενπροκαλείται επιπλέον δα¬ 
πάνη σε βάρος του προϋπολογισμού των ΤΕΙ, αποφασί¬ 
ζουμε: 

1. Η αποζημίωση για κάθε ώρα εκπαιδευτικής απασχό¬ 
λησης των Επιστημονικών Συνεργατών και Εργαστηρια¬ 
κών Συνεργατών ΤΕΙ με πλήρη προσόντα, καθορίζεται ως 
κλάσμα του συνόλου των ακολούθων μηνιαίων αποδοχών 
του τακτικού μέλους Ε.Π. βαθμίδας Καθηγητή: βασικός 
μισθός, επίδομα ειδικών συνθηκών και ΑΤΑ, ως εξής: 

α) ΕπιστημονικοίΣυνεργάτες με πλήρη προσόντα: 1/55. 

β) ΕπιστημονικοίΣυνεργάτες με πλήρη προσόντα: 1/90. 

2. Η ωριαία αποζημίωση των Εκπαιδευτικών Ειδικών 
Μαθημάτων (Ε.Ε.Μ.) με πλήρη προσόντα καθορίζεται ως 
κλάσμα 1/65 του συνόλου των ακόλουθων μηνιαίων απο¬ 
δοχών του τακτικού μέλους Ε.Ε.Π,: βασικός μισθός και Α- 
ΤΑ. 

3. Οι προσλαμβανόμενοι με ελλιπή προσόντα λαμβά¬ 
νουν κλάσμα 2/3 των παραπάνω αποδοχών που λαμβά¬ 
νουν οι έχοντες πλήρη προσόντα της αντίστοιχης κατη¬ 
γορίας. 

4. Η παραπάνω ωριαία αποζημίωση των επιστημονικών 
και εργαστηριακών συνεργατών ΤΕΙ και Ε.Ε.Μ. προσαυ¬ 
ξάνεται με τα εξής επιδόματα: 

α) Στους επιστημονικούς συνεργάτες που είναι κάτοχοι 
αναγνωρισμένου διδακτορικού διπλώματος σχετικού με 
το αντικείμενο της προκηρυχθείσας θέσης χορηγείται ε¬ 
πίδομα ερευνητικώνπρογραμμάτωντο οποίο, για κάθε ώ¬ 
ρα εκπαιδευτικής απασχόλησης, υπολογίζεται ως κλά¬ 
σμα ίσο με το 1/70 του ποσού που λαμβάνει ως επίδομα 
κάτοχος αντίστοιχου τίτλου που είναι τακτικό μέλος Ε.Π. 
βαθμίδας καθηγητή. 

β) Στους κατόχους αναγνωρισμένου τίτλου μεταπτυ¬ 
χιακών σπουδών σχετικού με το αντικείμενο της θέσης ΐ) 
εργαστηριακούς συνεργάτες και ίί) μη διδάκτορες επι¬ 
στημονικούς συνεργάτες που έχουν προσληφθεί με ελλι¬ 
πή προσόντα, χορηγείται επίδομα σπουδών το οποίο, για 
κάθε ώρα εκπαιδευτικής απασχόλησης, υπολογίζεται ως 
κλάσμα ίσο με το 1/80 και 1/70 αντίστοιχα του ποσού που 
λαμβάνει ως επίδομα κάτοχος αντίστοιχου τίτλου που εί¬ 
ναι τακτικό Ε.Π. βαθμίδας καθηγητή εφαρμογών. 

γ) Στους Ε.Ε.Μ. που είναι κάτοχοι αναγνωρισμένου τί¬ 
τλου μεταπτυχιακών σπουδών σχετικού με το αντικείμενο 
της θέσης χορηγείται επίδομα μεταπτυχιακών σπουδών 
το οποίο για κάθε ώρα εκπαιδευτικής απασχόλησης, υπο¬ 
λογίζεται ως κλάσμα ίσο με το 1/74 του ποσού που λαμ¬ 
βάνει ως επίδομα μεταπτυχιακών κάτοχος αντίστοιχου 
τίτλου που είναι τακτικό Ε.Ε.Π. 

5. α) Η μηνιαία αποζημίωση των Ειδικών Συνεργατών 


καθορίζεται ως το γινόμενο του πηλίκου της διαίρεσης 
του αριθμού των ωρών απασχόλησης ανά εβδομάδα δια 
του αριθμού 17 με το σύνολο των ακόλουθων μηναίων α¬ 
ποδοχών του τακτικού Ε.Π. βαθμίδας καθηγητή: Βασικός 
μισθός, Επίδομα ειδικών συνθηκών και ΑΤΑ. 

β) Στους ειδικούς συνεργάτες που είναι κάτοχοι ανα¬ 
γνωρισμένου διδακτορικού διπλώματος ή τίτλου μετα¬ 
πτυχιακών σπουδών σχετικού με το αντικείμενο της θέ- 
σης χορηγείται αντίστοιχα επίδομα ερευνητικών προ¬ 
γραμμάτων ή επίδομα σπουδών το οποίο υπολογίζεται ως 
το γινόμενο του πηλίκου της διαίρεσης του αριθμού των 
ωρών απασχόλησης ανά εβδομάδα δια του αριθμού 17 με 
το ποσό που λαμβάνει μηνιαίως ως επίδομα κάτοχος α¬ 
ντίστοιχου τίτλου που είναι τακτικό μέλος Ε.Π. βαθμίδας 
καθηγητή. 

6. Οι επισκέπτες καθηγητές δικαιούνται τις αποδοχές 
που λαμβάνουν τα τακτικά μέλη Ε.Π. της αυτής βαθμίδας 
που κατέχουν τους αυτούς ακαδημαϊκούς τίτλους σπου¬ 
δών. 

7. Οι υπάλληλοι του Δημοσίου και τα τακπκά μέλη Ε.Π. 
και Ε.Ε.Π. στους οποίους ανατίθεται ως υπερωρία διδα¬ 
κτικό έργο σύμφωνα με την παράγραφο 6 του άρθρου 19 
του Ν. 1404/83 όπως τροποποιήθηκε με το άρθρο 57 του 
Ν. 2413/96 λαμβάνουν την ωριαία αποζημίωση που προ- 
βλέπεται κατά περίπτωση για τους Επιστημονικούς ή Ερ¬ 
γαστηριακούς Συνεργάτες ή Ε.Ε.Μ. 

8. Οι ΕπιστημονικοίΣυνεργάτες, Εργαστηριακοί Συνερ¬ 
γάτες, ΕΕΜ και Ειδικοί Συνεργάτες που προσλαμβάνο¬ 
νται με ωριαία αποζημίωση, δικαιούνται επιδομάτων εορ¬ 
τών Χριστουγέννων και Πάσχα και Κανονικής Αδείας, 
σύμφωνα με όσα ισχύουν κάθε φορά για τους μόνιμους 
δημόσιους διοικητικούς υπαλλήλους. 

Η απόφαση αυτή ισχύει από 23.9.96 και να δημοσιευθεί 
στην Εφημερίδα της Κυβερνήσεως. 

Αθήνα, 13 Σεπτεμβρίου 1996 
οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣ/ΜΑΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

-Φ- 

Αριθ.ΔΜΕΟ/ε/811 (5) 

Χαρακτηρισμός του οδικού τμήματος Μεσσήνης - Μπού¬ 
κα ως Τμήματος του Επαρχιακού Οδικού Δικτύου του 
Νομού Μεσσηνίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Την Απόφαση 123/15.7.94 του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Πε¬ 
ριβάλλοντος, Χωροταξίας και Δημοσίων Έργων». 

3. Την Π.Δ. 69/88 «Οργανισμός της Γ ενικής Γ ραμματεί- 
ας Δημοσίων Έργων», όπως τροποποιήθηκε και ισχύει. 

4. Το Ν. 3155/55 «Περί κατασκευής και συντηρήσεως ο¬ 
δών». 

5. Το Β.Δ. 35/6.2.56 «Καθορισμός Επαρχιακών Οδών 
Νομού Μεσσηνίας». 

6. Την Απόφαση ΔΜΕΟ/ε/0/266/9.3.95 «Ανακατάταξη 
Επαρχιακού Οδικού Δικτύου των Νομών της Χώρας». 

7. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

8. Την Απόφαση Δ16α/04/773/29.11.90 «Περί εξαίρεσης 
Διοικητικών Πράξεων ή εγγράφων από τον κανόνα των 
τριών υπογραφών». 

9. Την Απόφαση υπ’ αριθμό 28 της από 22.2.96 9ης Συ¬ 
νεδρίασης της Νομαρχιακής Επιτροπής Διοίκησης και Α¬ 
νάπτυξης Νομού Μεσσηνίας με την οποία δέχεται το χα¬ 
ρακτηρισμό τμήματος οδού από Μεσσήνη προς Μπούκα 
ως Επαρχιακό Δίκτυο και παραπέμπει το θέμα στο Νο¬ 
μαρχιακό Συμβούλιο Μεσσηνίας για έγκριση. 

10. Το υπ’ αριθμό 1084/1016/26.3.96 έγγραφο της 
ΔΤΥΝ Μεσσηνίας με το οποίο ζητείται ο χαρακτηρισμός 
της εν θέματι οδού ως Επαρχιακής. 

11. Την Απόφαση υπ’ αριθμό 18/96 του Νομαρχιακού 
Συμβουλίου της Νομαρχιακής Αυτοδιοίκησης Μεσση¬ 
νίας, σύμφωνα με την οποία εγκρίνεται ομόφωνα ο χαρα¬ 
κτηρισμός του τμήματος της οδού από Μεσσήνη προς 
Μπούκα ως επαρχιακού. 

12. Την Απόφαση υπ’ αριθμό 52/96 του Νομαρχιακού 
Συμβουλίου της Νομαρχιακής Αυτοδιοίκησης Μεσση¬ 
νίας, σύμφωνα με την οποία αυτή αναλαμβάνει την ευ¬ 
θύνη συντήρησης του συγκεκριμένου οδικού τμήμα¬ 
τος. 

13. Την ανάγκη να αποδοθεί χαρακτηρισμός στο υπόψη 
τμήμα για να εναρμονίζονται οι ανάλογες νομοθετικές 
διατάξεις. 

Και επειδή 

1. Το συγκεκριμένο οδικό τμήμα δεν είναι χαρακτηρι¬ 
σμένο αλλά έχει τα χαρακτηριστικά που αντιστοιχούν σε 
Επαρχιακούς Δρόμους, καθόσον αποτελεί παραλλαγή 
της 6ης Επαρχιακής Οδού «Μεσσήνη - Μπούκα», η οποία 
έχει καταταγεί στο δευτερεύον επαρχιακό δίκτυο. 

2. Το υπόψη τμήμα έχει ενταχθεί στο 2ο ΚΠΣ και έχει ή¬ 
δη εγκατασταθεί εργολαβία. 

3. Ο χαρακτηρισμός της οδού είναι απαραίτητος προ- 
κειμένου να ολοκληρωθούν οι διαδικασίες της απαλλο¬ 
τρίωσης. 

4. Σύμφωνα με την παράγραφο 3 του άρθρου 25 του Ν. 
1418/84 επιτρέπεται σε περίπτωση αμφιβολίας σχετικά 
με το χαρακτηρισμό τμημάτων οδών ως εθνικών ή επαρ¬ 
χιακών λόγω παραλλαγών η χρησιμοποίησή τους ως κλά¬ 
δων κυκλοφοριακών κόμβων ή για άλλους ανάλογους λό¬ 
γους ο καθορισμός να γίνεται με απόφαση του - τότε - Υ¬ 
πουργού Δημοσίων Έργων (και νυν Υπουργού ΠΕΧΩΔΕ) 
που δημοσιεύεται στην Εφημερίδα της Κυβέρνησης, α¬ 
ποφασίζουμε: 

Εγκρίνουμε την ένταξη στο Επαρχιακό Οδικό Δίκτυο 
του Νομού Μεσσηνίας και κατατάσσουμε σε Δευτερεύον 
Επαρχιακό Οδικό Δίκτυο με αριθμό «6» το οδικό τμήμα 
«Μεσσήνη - Μπούκα» μέχρι το σημείο συνάντησης με τον 
περιμετρικό δακτύλιο του Νομού. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 16 Σεπτεμβρίου 1996 

ο ΥΠΟΥΡΓΟΣ 

Κ. ΛΑΛίηΤΗΣ 


Αριθ. Γ2/1736 (6) 

Τροποποίηση της Γ2/6816/12.9.95 απόφασης ΥΠΕΠΘ. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Την Φ.910.23/η/662/29.1.1996 Υπουργική Απόφαση, 

2. Την Γ2/6816/12.9.95 Υπουργική Απόφαση, αποφασί¬ 
ζουμε: 

Τροποποιούμε τη Γ2/6816/12.9.95 Υπουργική Απόφα¬ 
ση ως εξής: 

1. Στη θέση του Μ. Τρανούδη τοποθετεί ο Χρ. Σιγάλας. 

2. Στη θέση του Θ. Ζάγκου τοποθετείται η Παπαδάκη Μ. 
Η παρούσα απόφαση να δημοσιευθεί στην Εφημερίδα 

της Κυβερνήσεως. 

Αθήνα, 14 Μαρτίου 1996 

ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

—♦- 

Αριθ. Γ2/150 (7) 

Τροποποίηση απόφασης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 
α) Το Ν. 2327/95 (ΦΕΚ 156/τ.Αν31.7.95). 
β) Την Υπουργική Απόφαση Γ2/6816/12.9.95, αποφασί¬ 
ζουμε: 

Συμπληρώνουμε την Γ2/6816/12.9.95 ως εξής: 

1. Στα μέλη της ομάδας εργασίας προστίθεται και ένας 
εκπρόσωπος από το Ινστιτούτο Διαρκούς Επιμόρφωσης 
Ενηλίκων. 

2. Εκπρόσωπος της Δ/νσης Κοινοτικού Πλαισίου Στήρι¬ 
ξης ορίζεται η Α. Γαλανοπούλου. 

3. Τεχνική Γραμματεία: Α. Κωτσιόπουλος, προϊστάμε¬ 
νος του τμήματος Δ' της Ζ^νσης Σπουδών Δ.Ε., υπεύθυ¬ 
νος του Γραφείου Επιμόρφωσης του ΥΠΕΠΘ. 

4. Το έργο της ομάδας εργασίας θα περατωθεί μέχρι 
31.7.1996. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιανουαρίου 1996 

ο ΥΠΟΥΡΓΟΣ 

Γ. ΠΑΠΑΝΔΡΕΟΥ 

- ♦ - 

Αριθ. Φ. 14/1548 (8) 

Χορήγηση έκτακτης οικονομικής ενίσχυσης στους συ¬ 
νταξιούχους των Οργανισμών Κύριας Ασφάλισης του 
Υπουργείου Εργασίας και Κοινωνικών Ασφαλίσεων 
που επλήγησαν από το σεισμό της 15ης Ιουνίου 1995, 
σύμφωνα με την 75/1996 Π.Υ.Σ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/1953 (Β' 
315). 

2. Την ανάγκη ίσης μεταχείρισης των σεισμόπληκτων 
συνταξιούχων που κατοικούν σε Δήμους και Κοινότητες 

των νομών Αχαΐας και Φωκίδας που επλήγησαν από τους 
σεισμούς της 15ης Ιουνίου 1995 και περιλαμβάνονται 
στην 75/4.4.1996 (Α' 65) Πράξη Υπουργικού Συμβουλίου. 

3. Την 75/4.4.1996 ΠΥΣ (Α' 65). 

4. Τις διατάξεις του Ν. 1558/1985 (Α' 137) «Κυβέρνηση 
και Κυβερνητικά Όργανα». 

5. Τις διατάξεις του Π.Δ. 372/95 (Α' 201) και Π,Δ. 
213/1992 (ΑΊ02). 

6. Τις διατάξεις του άρθρου 27 του 2081/1992 (Α' 154), 

7. Το γεγονός ότι η δαπάνη που προκαλείται από την α¬ 
πόφαση αυτή βαρύνει τους προϋπολογισμούς των ανα- 
φερόμενων ασφαλιστικών οργανισμών, το ύψος της ο¬ 
ποίας υπολογίζεται στο ποσό των 114.500.000 δρχ. περί¬ 
που και η οποία θα καλυφθεί από τα έσοδα των 
ασφαλιστικών φορέων, αποφασίζουμε: 

1. Εγκρίνουμε τις 287/36/25.7.1996, 500/4.7.1996, 
603/36/25.6.96, 3805/3.7.96, 2379/27/18.7.1996, 

162/4.7.1996, 429/29.7.1996 και 3314/12.9.1996 αποφά¬ 
σεις των Διοικητικών Συμβουλίων των παρακάτω οργανι¬ 
σμών κύριας ασφάλισι^ς: 

1. ΙΚΑ 

2. ΤΣΑ 

3. ΤΣΑΥ 

4. ΤΑΜΕΙΟ ΝΟΜΙΚΩΝ 

5. ΤΑΜΕΙΟ ΣΥΝΤΑΞΕΩΝ ΚΑΙ ΠΡΟΝΟΙΑΣ ΠΡΟΣΩΠΙΚΟΥ 
Α.Τ.Ε. 

6. Ο.Γ.Α. 

7. ΤΑΕ 

8. ΤΑΠ-ΟΤΕ 

με τις οποίες χορηγείται έκτακτη οικονομική ενίσχυση 
ποσού 100.000 δρχ. στους συνταξιούχουςτων παραπάνω 
οργανισμών και 50.000 δρχ. στους συνταξιούχους του Ο- 
ΓΑ, που επλήγησαν από τους σεισμούς της 15ης Ιουνίου 
1995 και διαμένουν μόνιμα στις περιοχές που περικλείο¬ 
νται από τα διοικητικά όρια Δήμων και Κοινοτήτων των νο¬ 
μών Αχαΐας και Φωκίδας, όπως αυτά περιγράφονται στην 
75/4.4.1996 (ΦΕΚ Α' 65) Πράξη Υπουργικού Συμβουλίου. 

Για τη χορήγηση της εφάπαξ οικονομικής ενίσχυσης θα 
λαμβάνονται υπόψη οι προϋποθέσεις που ίσχυαν για την 
καταβολή της οικονομικής ενίσχυσης η οποία χορηγήθη¬ 
κε με την αρ. Φ14/οικ. 1611 /11.8.1996 Υπου ργική απόφα¬ 
ση στους συνταξιούχους των προαναφερόμενων νομών, 
σύμφωνα με την 266/18.7.1995 ΠΥΣ (Α' 148). 

2. Για την εφαρμογή της παρούσας απόφασης, ως συ¬ 
νταξιούχοι νοούνται όσοι ελάμβαναν σύνταξη κατά την 
15.6.1995, καθώς και για όσους το δικαίωμα καταβολής 
της σύνταξης ανατρέχει κατά την παραπάνω ημερομηνία. 

3. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 17 Σεπτεμβρίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ— 

Αριθ. Τ.Τ. 5785 (9) 

Ψήφιση Οργανισμού Εσωτ. Υπηρεσίας του Κέντρου Ανοι¬ 
κτής Προστασίας (ΚΑΠΗ) του Δήμου Ζεφυρίου Αττι¬ 
κής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12του Ν. 1188/81 περί κυ- 


ρώσεως του Κώδικα Καταστάσεως Προσωπικού ΟΤΑ και 
τις όμοιες του Ν. 1416/84. 

2. Τις διατάξεις του άρθρου 26 του Ν. 1832/89. 

3. Τις διατάξεις του Ν. 1476/84 και τις όμοιες του Ν. 
1586/86. 

4. Τα Π. Δ/τα 37α/87 και 22/90. 

5. Τις διατάξεις των Ν. 2218 και 2240/94 που αφορούν 
στην καθιέρωση του θεσμού της Νομ/κής Αυτ/σης. 

6. Το άρθρο 14 του Ν. 2399/96 με το οποίο τροποποιεί¬ 
ται ο Ν. 2240/94 και καταργούνται οι θέσεις των περ/κών 
Δ/ντών. 

7. Το αριθ. 701/5.6.95 έγγραφο του Γενικού Γραμματέα 
Περιφέρειας Αττικής με το οποίο ορίστηκε αναπληρώτρια 
του Περ/κού Δ/ντή, η Δ/ντρια της Υπηρεσίας Δήμητρα 
Λέρτα. 

8. Το αριθ. 4/4/29.5.96 πρακτικό του Υπηρεσιακού Συμ¬ 
βουλίου της περ/κής Διοίκησης Δυτ. Αττικής με το οποίο 
διατυπώνεται η σύμφωνη γνώμη του επί της αριθ. 
13/7.3.96 απόφασης του Διοικητικού Συμβουλίου του Κέ¬ 
ντρου Ανοικτής Προστασίας (ΚΑΠΗ) του Δήμου Ζεφυρί¬ 
ου περί ψήφισης του οργανισμού Εσωτ. Υπηρεσίας του 
Νομικού αυτού Προσώπου, αποφασίζουμε: 

Εγκρίνουμε την αριθ. 13/7.3.96 απόφαση του Διοικητι¬ 
κού Συμβουλίου του Κέντρου Ανοικτής Προστασίας (ΚΑ¬ 
ΠΗ) του Δήμου Ζεφυρίου, περί ψηφίσεως του Οργανι¬ 
σμού Εσωτ. Υπηρεσίας αυτού ως εξής: 

Άρθρο Ιο 

Α. ΔΙΟΙΚΗΤΙΚΗ ΥΠΗΡΕΣΙΑ 

Γ ραφείο Διοίκησης και Κοινωνικής Πρόνοιας 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Γ ραφείο Φυσιοθεραπείας 

2. Γ ραφείο Επισκεπτριών Αδελφών Νοσοκόμων 

3. Γ ραφείο Εργοθεραπείας 

4. Γ ραφείο Οικογενειακών Βοηθών. 

Άρθρο 2ο 

1. ΘΕΣΕΙΣ ΠΡΟΣΩΠΙΚΟΥ 

Α. ΔΙΟΙΚΗΤΙΚΟ ΠΡΟΣΩΠΙΚΟ 

Μία θέση του κλάδου Τ.Ε.2 Κοινωνικών Λειτουργών, 
βαθμού Γ-Α. 

Β. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Μία (1) θέση κλάδου ΤΕ10 Φυσικοθεραπευτών, βαθ¬ 
μού Γ -Α. 

2. Μία (1) θέση κλάδου ΤΕ6 Επισκεπτών Υγείας, βαθμού 
Γ-Α. 

3. Μία (1) θέση κλάδου ΤΕ18 Εργοθεραπευτών, βαθμού 
Γ-Α. 

4. Μία (1) θέση κλάδου ΥΕ15 Οικογενειακών βοηθών, 
βαθμού Δ-Γ. 

5. Μία (1) θέση του κλάδου ΥΕ16 προσωπικού καθαριό¬ 
τητας. 

Άρθρο 3ο 

1. Τα σχετικά με το διορισμό και τα τυπικά προσόντα του 
μόνιμου προσωπικού προβλέπονται από τις διατάξεις του 
Ν. 1188/81 περί καταστάσεως προσωπικού Δήμων και 
Κοινοτήτων όπως συμπληρώθηκαν με το Π.Δ. 37Α/87 και 
τοΝ. 1735/87, Ν. 2307/95. 

2. Τα καθήκοντα του μόνιμου προσωπικού, τους περιο¬ 
ρισμούς, το χρόνο εργασίας, την αστική ευθύνη, τα δικαι¬ 
ώματα, τις άδειες, τις μεταβολές της υπηρεσιακής κατά- 

στάσης, τις ηθικές αμοιβές, τα πειθαρχικά αδικήματα, τις 
ποινές, τη λύση της υπαλληλικής σχέσης κ.λπ. ρυθμίζο¬ 
νται από τις διατάξεις α) του Ν. 1188/81 περί καταστάσε- 
ως προσωπικού Δήμων και Κοινοτήτων όπως τροποποιή¬ 
θηκε με το Ν, 2307/95, β) το Ν. 2190/94 περί σύστασης α¬ 
νεξάρτητης αρχής για την επιλογή προσωπικού και 
ρύθμιση θεμάτων Διοίκησης, όπως τροποποιήθηκε με τον 
2190/94, γ) του Π.Δ. 37 Α/87 και δ) του Ν. 1735/87 περί 
προσλήψεων στο Δημόσιο Τομέα και άλλες διατάξεις. 

3, Προϊστάμενος όλων των Υπηρεσιών είναι ο Πρόε¬ 
δρος του Διοικητικού Συμβουλίου ο οποίος και θα συντά- 
σει τις εκθέσεις αξιολόγησης του προσωπικού. Στην αρ- 
μοδιότητά του ανήκει η αποδοχή ή όχι της εθελοντικής 
προσφοράς δημοτών μας προς το ΚΑΠΗ. 

4. Το προσωπικό έχει υποχρέωση να υποβάλλει στον 
Πρόεδρο του Δ.Σ. όσα στοιχεία από το ίδιο κριθούν ανα¬ 
γκαία ή ζητηθούν από τον Πρόεδρο με προτάσεις για την 
εύρυθμη λειτουργία των Υπηρεσιών του ΚΑΠΗ και τον έ¬ 
λεγχο της αποδοτικότητας των υπαλλήλων. 

Άρθρο 4ο 

Η διεξαγωγή της γραφικής εργασίας του Κέντρου όπως 
την τήρηση πρωτοκόλλου αλληλογραφίας, των πρακπ- 
κώντου Διοικητικού Συμβουλίου, την έκδοση χρηματικών 
ενταλμάτων, τα καθήκοντα ειδικού γραμματέα και γενικά 
τη διεξαγωγή της οικονομικής Διοίκησης και Διαχείρισης 
του Κέντρου, ανατίθενται σε τακτικό Υπάλληλο του Δή¬ 
μου Ζεφυρίου, ύστερα από σχετική απόφαση του Διοικη¬ 
τικού Συμβουλίου, στον οποίο καταβάλλεται αμοιβή υπε- 
ρωριακής εργασίας σύμφωνα με την ισχύουσα νομοθε¬ 
σία. 

Άρθρο 5ο 

Οι αρμοδιότητες του προσωπικού καθορίζονται ως ε¬ 
ξής: 

Α. ΔΙΟΙΚΗΤΙΚΟΥ ΠΡΟΣΩΠΙΚΟΥ 

Γ ραφείο Διοίκησης και Κοινωνικής Πρόνοιας. 

Ολων των υπηρεσιών του ΚΑΠΗ συντονίστρια είναι η 
Κοινωνική Λειτουργός η οποία έχει τις πιο κάτω αρμοδιό¬ 
τητες: 

α) Συνεργάζεται με τον Πρόεδρο και το Δ.Σ. του ΚΑΠΗ, 
και πριν από κάθε ενέργεια ενημερώνει τον Πρόεδρο. 

β) Συνεργάζεται με τα μέλη του ΚΑΠΗ με σκοπό να 
συμβάλλει στην αντιμετώπιση τυχόν ψυχολογικών, ατο¬ 
μικών ή οικογενειακών προβλημάτων σεβόμενη την προ¬ 
σωπικότητα, αξιοπρέπεια και τα δικαιώματα των μελών 
κι επισκέπτεται αυτά στο σπίτι τους σε περιπτώσεις ανά¬ 
γκης. 

γ) Συνεργάζεται με το υπόλοιπο προσωπικό και έχει τη 
Διοικητική ευθύνη της εύρυθμης λειτουργίας όλων των υ¬ 
πηρεσιών που αποσκοπούν στην εξυπηρέτηση των με¬ 
λών. 

δ) Έχει την ευθύνη για την οργάνωση, εκπαίδευση και 
αξιοποίηση των εθελοντών καθώς και τη Διοικητική πα¬ 
ρακολούθηση της πρακτικής άσκησης των σπουδα¬ 
στών των σχολών Κοινωνικής εργασίας και Παραίατρι- 
κών Επαγγελμάτων που τυχόν θα εκπαιδεύονται στο Κέ¬ 
ντρο. 

ε) Επικοινωνεί με τους τοπικούς παράγοντες της περιο¬ 
χής και του Δήμου με σκοπό την ενημέρωσή τους και την 
συμβολή τους στο πρόγραμμα για την επίτευξη του σκο¬ 
πού του Κέντρου. 


στ) Οργανώνει σύμφωνα με το εγκεκριμένο πρόγραμμα 
τις διάφορες εκδηλώσεις, ψυχαγωγικές, μορφωτικές 
κ.λπ. του Κέντρου στα πλαίσια καλής συνεργασίας με 
τους Δημ ότες ή ιδιώτες εθελοντές ή τις διάφορες επιτρο¬ 
πές που λειτουργούν στο Κέντρο, καθώς επίσης και τα μέ¬ 
λη και αντ ιμετωπίζει κάθε έκτακτο θέμα που αφορά τη Λει- 
τουργίατου Κέντρου. 

Β. ΥΓΕΙΟΝΟΜΙΚΟΥ ΠΡΟΣΩΠΙΚΟΥ 

1. Γ ραφείο Φυσιοθεραπείας 

Ο Φυσιοθεραπευτής συνεργάζεται με το γιατρό που ε- 
κάστοτε υπηρετεί στο Κέντρο και εφαρμόζει την φυσιο¬ 
θεραπευτική αγωγή στα μέλη σύμφωνα με την υπόδειξη 
του γιατρού ή με γραπτή εντολή γιατρού ειδικότητας φυ¬ 
σικής αγωγής. Σε έκτακτη και ειδική ανάγκη μπορεί να ε- 
κτελεοτεί και φυσιοθεραπευτική αγωγή στο σπίτι των με¬ 
λών. 

2. Γ ραφείο Επισκεπτριών αδελφών νοσοκόμων 

Η επισκέπτρια αδελφή βοηθά το γιατρό κατά τις ώρες 
λειτουργίας του ιατρείου και έχει την ευθύνη για την φύ¬ 
λαξη και διαχείριση του φαρμακευτικού και υγειονομικού 
υλικού του κέντρου καθώς και την έγκαιρη προμήθεια του 
απαραίτητου φαρμακευτικού υλικού του ιατρείου του Κέ¬ 
ντρου. 

Επίσης επισκέπτεται τα μέλη στο σπίτι τους και παρέχει 
νοσηλευτικές φροντίδες και οδηγίες όταν κρίνεται ανα¬ 
γκαίο. Παρέχει πληροφορίες στα μέλη σχετικά με θέματα 
ατομικής και δημόσιας υγείας και επιλαμβάνεται κάθε θέ¬ 
ματος υγείας που αφορά τα μέλη και τις οικογένειέςτους. 

3. Γ ραφείο Εργοθεραπείας 

Ο Εργοθεραπευτής φροντίζει για την αξιοποίηση των 
δεξιοτήτων των μελών για δημιουργική απασχόληση και 
παραγωγικό έργο με σκοπό την αξιοποίηση του ελευθέ¬ 
ρου χρόνουτους δημιουργικά καιτηντυχόν οικονομική ε¬ 
νίσχυσή τους. Επίσης βοηθά τα μέλη στην άσκηση για αυ¬ 
τοεξυπηρέτηση και την ανάπτυξη ειδικών ενδιαφερό¬ 
ντων. Ο Εργοθεραπευτής μπορεί να παρέχει τις 
υπηρεσίες του και στο σπίτι του μέλους εάν υπάρχει ειδι¬ 
κή ανάγκη για τούτο. 

4. Γ ραφείο Οικογενειακών Βοηθών 

Η οικογενειακή βοηθός προσφέρει τις υπηρεσίες στα 
μέλη του ΚΑΠΗ εντός του χώρου που στεγάζεται και εις 
το σπίτι των μελών στις περιπτώσεις που ζουν μόνα τους 
και έχουν ιδιαίτερες ανάγκες βοηθείας. Η βοήθεια συνί- 
σταται στην παροχή υπηρεσιών μέσα στο σπίτι, όπως ε¬ 
λαφρό μαγείρεμα, καθαριότητα, αγορά τροφίμων και διά¬ 
φορες μικροεξυπηρετήσεις έξω από το σπίτι. 

Η βοήθεια προσφέρεται σε εξαιρετικές περιπτώσεις 
και ύστερα από συνεννόηση με την Κοινωνική Λειτουρ¬ 
γό. 

Επίσης μεριμνά για την καθαριότητα και την ευπρεπι- 
σμό όλων των χώρων του Κέντρου. 

Άρθρο 6ο 

Το Κέντρο Ανοικτής Προστασίας του Δήμου μπορεί να 
χρησιμοποιηθεί σαν Κέντρο πρακτικής εξάσκησης σπου¬ 
δαστών σχολών Κοινωνικής Εργασίας καθώς επίσης και 
Σπουδαστών Παράίατρικών Επαγγελμάτων. 

Κάθε τυχόν εθελοντικό προσωπικό του οποίου τις υπη¬ 
ρεσίες αποδέχεται ο Πρόεδρος ή το Δ.Σ. ανεξαρτήτου ει¬ 
δικότητας, τίθεται στη διάθεση της Κοινωνικού Λειτουρ¬ 
γού η οποία δραστηριοποιεί και χρησιμοποιεί το προσω¬ 
πικό αυτό σύμφωνα με τις γνώσεις που διαθέτει και τις 

ικανότητες του σε συνδυασμό με τις ανάγκες του Κέ¬ 
ντρου και των μελών του, ενημερώνοντας πάντοτε τον 
Πρόεδρο του ΚΑΠΗ. 

Η ισχύς του Οργανισμού αυτού αρχίζει μόλις συντελε- 
στούν οι νόμιμες διατυπώσεις. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΚΑΠΗ Δήμου 
Ζεφυρίου ύψους 5.000.000 δρχ. περίπου για το τρέχον οι¬ 


κονομικό έτος και 12.000.000 δρχ. περίπου για καθένα α¬ 
πό τα επόμενα οικονομικά έτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αιγάλεω, 9 Σεπτεμβρίου 1996 
Με εντολή Γ.Γ Περιφέρειας Ατπκής 
Η Αναπληρώτρια Περ/κού Δ/ντή 
Δ. ΛΕΡΤΑ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 · ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σο λωμού 51 _ 

Πληροφορίες δημοσιευμάτων Α.Ε,-Ε.Π.Ε. 5225761 | ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

Πληροφορίες δημοοιευμάτων λοιπών ΦΕΚ 5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

Πώληση Φ.Ε.Κ. 5239762 ΠΑΤΡΑ (061) 271249 

Φωτοαντίγραφα παλαιών Φ.Ε.Κ. 5248141 ΚορΙνθου 327 Τ.Κ. 262 23 224581 

Βιβλιοθήκη παλαιών Φ.Ε.Κ. 5248188 ΙΩΑΝΝΙΝΑ 

Οδηγίες για δημοσιεύματα Α.Ε.-Ε.η.Ε. 5248785 ^ 

Εγγραφή Συνδρομητών Φ.Ε.Κ. και ΚΟΜΟΤΗΝΗ (0531) 22 μ7 

αποστολή Φ.Ε.Κ. με πληρωμή μέοω Δ.Ο.Υ. 5248320 Δημοκρατίας 1 Τ.Κ. 691 00 26522 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. _ 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και όνω προσαύξηση 100 δρχ. ονό 8σέλιδο ή μέρος αυτου 


_ ΕΤΗΣΙΕΣ ΣΥΝΔΡΟΜΕΣ Φ.Ε.Κ. __ 

Κ.Α.Ε. Προϋπολογισμού Κ.Α.ε. εσόδου υπέρ 

Τεύχος 2531 ΤΑΠΕΤ 3512 

Α* (Νόμοι, Π.Δ.. Συμβάσεις κτλ.) ' 30.000 δρχ. 1.500 δρχ. 

Β’ (Υπουργικές αποφάσεις κτλ.) 50.000 » 2.500 » 

Γ (Διορισμοί, απολύσεις κτλ. Δημ. Υπαλλήλων) 10.000 · 500 ·' 

Δ' (Απαλλοτριώσεις, πολεοδομία κτλ.) 50.000 · 2.500 · 

Αναπτυ^κών Πράξεων (Τ.Α.Π.Σ.) 25.000 » 1.250 * 

Ν.η.Δ^^ (Διορισμοί κτλ. προσωπικού ΝΠΔΔ) 10.000 » 500 - 

Παράρτημα (Πίνακες επιτυχόντων διαγωνισμών) 5.000 · 250 » 

Δελτ&ο Βιομηχανικής ΙΔιοκτησΙας (Δ.Ε.Β.Ι.) 10.000 · 500 » 

Ανωτάκκι Βδικού Δικαστηρίου (Α.Ε.Δ.) 3.000 · 150» 

Ανωνύμων Εταιρειών & Ε.η.Ε 150.000 » 7.500 » 

Προκηρύξεων Α.Ι.Ε.Π. _ 10.000 » _ ^ * _ 

ΠΑ ΟΛΑ ΤΑ ΤΕΥΧΗ ΕΚΤΟΣ Α>Ε. Α ΕΠ.Ε. _ 120.000 » 6.000 » _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου'πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου, 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το ΓαμεΙο του ΤΑΠΕΤ 
■ (ΚαποδιστρΙου 34 - Αθήνα) και στις άλλες πόλεις από το Δημόσια Ταμεία. 

* Οι συνδρομητές του εξωτερικού. μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

* Η εγγραφή ή ανανέο)ση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00* 6ως 13>00* 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 













